CELEX: 32017D0682
Language: sl
Date: 2017-03-29 00:00:00
Title: Sklep Političnega in varnostnega odbora (SZVP) 2017/682 z dne 29. marca 2017 o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa (SZVP) 2016/332 (BiH/25/2017)

11.4.2017   
            
            
               SL
            
            
               Uradni list Evropske unije
            
            
               L 98/20
            
         SKLEP POLITIČNEGA IN VARNOSTNEGA ODBORA (SZVP) 2017/682
   z dne 29. marca 2017
   o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa (SZVP) 2016/332 (BiH/25/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1) in zlasti člena 6(1) Skupnega ukrepa,
   ob upoštevanju naslednjega:
   
               (1)
            
            
               Svet je v skladu s členom 6(1) Skupnega ukrepa 2004/570/SZVP za sprejemanje ustreznih sklepov o imenovanju poveljnika sil EU za vojaško operacijo Evropske unije v Bosni in Hercegovini (v nadaljnjem besedilu: poveljnik sil EU) pooblastil Politični in varnostni odbor (PVO).
            
         
               (2)
            
            
               PVO je 23. februarja 2016 sprejel Sklep (SZVP) 2016/332 (2) o imenovanju generalmajorja Friedricha SCHRÖTTERJA za poveljnika sil EU.
            
         
               (3)
            
            
               Poveljnik operacije EU je priporočil, da se za novega poveljnika sil EU imenuje brigadni general Anton WALDNER, ki bo od 28. marca 2017 na tem položaju nasledil generalmajorja Friedricha SCHRÖTTERJA.
            
         
               (4)
            
            
               Vojaški odbor EU navedeno priporočilo podpira.
            
         
               (5)
            
            
               Sklep (SZVP) 2016/332 bi bilo zato treba razveljaviti.
            
         
               (6)
            
            
               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo.
            
         
               (7)
            
            
               Evropski svet je 12. in 13. decembra 2002 v Københavnu sprejel izjavo, da ureditev „Berlin plus“ in njeno izvajanje veljata le za tiste države članice Unije, ki so tudi članice Nata ali pogodbenice „Partnerstva za mir“, na podlagi katerega so posledično sklenile dvostranske sporazume o varnosti z Natom –
            
         SPREJEL NASLEDNJI SKLEP:
   Člen 1
   Brigadni general Anton WALDNER je od 28. marca 2017 imenovan za poveljnika sil EU za vojaško operacijo Evropske unije v Bosni in Hercegovini.
   Člen 2
   Sklep (SZVP) 2016/332 se razveljavi.
   Člen 3
   Ta sklep začne veljati 28. marca 2017.
   
      V Bruslju, 29. marca 2017
      
         
            Za Politični in varnostni odbor
         
         
            Predsednik
         
         W. STEVENS
      
   
   
      (1)  UL L 252, 28.7.2004, str. 10.
   
      (2)  Sklep Političnega in varnostnega odbora (SZVP) 2016/332 z dne 23. februarja 2016 o imenovanju poveljnika sil EU za vojaško operacijo Evropske unije v Bosni in Hercegovini ter razveljavitvi Sklepa BiH/22/2014 (BiH/23/2016) (UL L 62, 9.3.2016, str. 14).